Marguerite Duras

Marguerite Duras (født Marguerite Donnadieu; 1914–1996) var en fransk forfatter og filmregissør.

Liv og virke
 Bakgrunn
Marguerite Germaine Marie Donnadieu ble født av et lærerpar og vokste opp i Fransk Indokina, og la ofte handlingen i sine verker til dette området. 

Kunstnernavnet Duras tok hun fra farens slektssete i département Lot-et-Garonne. Hun vokste opp i fattige kår. Moren oppdro henne og hennes to brødre alene, og slet med følgene av en feilinvestering i risfelter i det som skulle bli Kambodsja. Duras bearbeidet denne erfaring i sin roman Un barrage contre le Pacifique (1950).

I 1931 reiste hun for å studere i Frankrike. Hun var aktiv i motstandskampen under den andre verdenskrig og var medlem av det franske kommunistparti til hun ble ekskludert i 1950-årene.

Forfatterskap
Duras skrev først tradisjonelle, realistiske romaner i en stil som særlig var påvirket av François Mauriac. Etterhvert eksperimenterte hun mer med form og ble en tid assosiert med «nyromanen». 

Hennea romaner er ofte korte og sterkt komprimerte, og har ingen «allvitende forteller», slik at bøkene får et åpen og mangetydig preg. Duras er mer opptatt av innholdet i romanene enn nyromanforfatterene gjerne er, og romanene har ofte et feministisk preg.

Duras er best kjent for sine romaner om Fransk Indokina, samt for manuset til filmen Hiroshima, min elskede. Mange av romanene har selvbiografiske trekk, blant annet debutromanen Demning mot Stillehavet (1950), og den som er blitt mest berømt, Elskeren fra 1984. For Elskeren ble hun tildelt Goncourt-prisen. Som forfatter fornyet og moderniserte hun den romantiske sjangeren, og som dramatiker utfordret hun konvensjonene i teateret og i filmen. Stilen i hennes bøker er meget særegen, med en umiskjennelig språkbehandling som oppdelinger av figurer, handling, tid og rom.

Hun døde i Paris, og ble jordfestet i gravlunden Cimetière du Montparnasse.

 Bibliografi 
 Romaner og noveller 
 1943: Les Impudents 
 1944: La Vie tranquille
 1950: Un barrage contre le Pacifique - på norsk som Demning mot Stillehavet, oversatt av Elisabeth Aasen (Oslo: Gyldendal 1999)
 1952: Le Marin de Gilbaltar
 1953: Les Petits chevaux de Tarquinia
 1954: Des journées entières dans les arbres, Le Boa, Madame Dodin, Les Chantiers
 1955: Le Square
 1958: Moderato Cantabile - norsk oversettelse ved Elisabeth Aasen (Oslo: Aschehoug, 1982)
 1960: Dix heures et demie du soir en été
 1962: L'après-midi de Monsieur Andesmas - på norsk som Monsieur Andesmas' ettermiddag, oversatt av Rigmor Ottho. Sendt av Norsk rikskringkasting 9. okt. 1969.
 1964: Le Ravissement de Lol V. Stein - på norsk som Lol Valérie Stein, oversatt av Annie Riis (Oslo: Gyldendal, 1991)
 1965: Le Vice-consul
 1967: L'Amante anglaise
 1969: Détruire, dit-elle
 1970: Abahn Sabana David
 1971: L'Amour
 1971: Ah! Ernesto (barnebok)
 1973: India Song
 1973: Nathalie Granger og La Femme du Gange
 1980: Vera Baxter ou les Plages de l'Atlantique
 1980: L'Homme assis dans le couloir - på norsk som "Mannen i korridoren", oversatt av Kjell Helgheim, trykt i To erotiske fortellinger. (Oslo: Solum, 2009)
 1980: L'Été 80 - på norsk som Sommeren 80, oversatt av Gøril Eldøen. (Råde: Heinesen forlag, 2016)
 1981: Outside
 1982: L'Homme atlantique
 1982: La Maladie de la mort - på norsk som “Dødens sykdom”, oversatt av Kjell Helgheim, trykt i To erotiske fortellinger. (Oslo: Solum, 2009)
 1984: L'Amant - på norsk som Elskeren, oversatt av Annie Riis (Oslo: Gyldendal, 1985)
 1985: La Douleur - på norsk som Smerten, oversatt av Elisabeth Aasen (Oslo: Gyldendal, 1986)
 1986: Les Yeux bleus, cheveux noirs
 1986: La Pute de la côte normande
 1987: La Vie matérielle - på norsk som Det materielle livet, oversatt av Silje Aanes Fagerlund. (Lillehammer: TransFe:r forlag, 2019)
 1987: Émily L. - norsk overs. ved Annie Riis (Oslo: Gyldendal, 1989)
 1990: La Pluie d'été
 1991: L'Amant de la Chine du Nord - på norsk som Elskeren fra Nord-Kina, oversatt av Annie Riis (Oslo: Gyldendal, 1995)
 1992: Yann Andréa Steiner - norsk oversettelse ved Annie Riis (Oslo: Gyldendal, 1994)
 1993: Écrire - på norsk som Å skrive, oversatt av Silje Aanes Fagerlund (Oslo: TransFe:r forlag, 2014)
 1993: Le Monde extérieur
 1995/1999: C’est tout - på norsk som Det er alt, oversatt av Silje Aanes Fagerlund (Oslo: TransFe:r forlag, 2016)
 1996: La Mer écrite
 2006: Cahiers de la guerre et autres textes

 Skuespill 
 1959: Les Viaducs de la Seine et Oise
 1965: Les Eaux et Forêts
 1965: Le Square
 1965: La Musica – norsk oversettelse ved Elisabeth Thams, tilrettelagt for fjernsyn av Sverre Udnæs, 1974
 1966: Suzanna Andler – norsk oversettelse ved Rønnaug Alten. Hørespill sendt av Norsk rikskringkasting 4. jan. 1973.
 1966: Des journées entières dans les arbres – på norsk både som Dager i trærne og Hele dager i trærne. Overs. Jan Bull. Premiere Nationaltheatret 10. januar 1968. 
 1966: Yes, peut-être
 1966: Le Shaga 
 1966: Un homme est venu me voir
 1968: L'Amante anglaise – på norsk både som Mordet i Viorne og Hvem er De, Claire Lannes, oversatt av Lisa Thomas Olsen. Oppført av Fjernsynsteatret 23. mars 1976.
 1973: India Song
 1977: L'Éden Cinéma
 1981: Agatha – norsk oversettelse ved Annie Riis. Oppført på Nationaltheatret sesongen 1990/91
 1982: Savannah Bay
 1984: La Bête dans la jungle, etter en novelle av Henry James. På norsk som Dyret i jungelen, oversatt av Axel Amlie. (Radioteateret, NRK, 1983.)
 1985: La Musica deuxième
 1991: Le Théâtre de l’amante anglaise
 1999: Vera Baxter
 1999: Home
 1999: La Mouette

 Filmmanus 
 1960: Hiroshima mon amour – norsk overs. 1989: Hiroshima min elskede
 1961: Une aussi longue absence – sammen med Gérard Jarlot
 1965: La Musica
 1973: India Song
 1977: Le Camion
 1979: Le Navire Night, Césarée, Les Mains négatives, Aurélia Steiner

 Referanser 

 Eksterne lenker 



  «In Love with Duras», essay i The New York Review of Books, av Edmund White, 26. juni 2008
  Les Écrits de Marguerite Duras
  http://www.dagsavisen.no/kultur/boker/en-historie-flyttet-inn-1.717730

Kategori:Franske forfattere
Kategori:Franske regissører
Kategori:Franske dramatikere
Kategori:Personer fra Ho Chi Minh-byen